
REFERAT

pentru avizarea Planului Urbanistic de Detaliu „Amplasare locuinta dupa dezmembrare parcela – Modificare PUZ", strada Ioan Românu (Veac Nou ),  Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32008-002027/10.04.2008 si completarile ulterioare, prin care se solicită avizarea din punct de vedere urbanistic a Planului Urbanistic de Detaliu „Amplasare locuinta dupa dezmembrare parcela – Modificare PUZ”, strada Ioan Romanu (Veac Nou), Timişoara;
Având în vedere cerinţele Certificatului de Urbanism nr. 6690 din 23.10.2007;
Intrucat documentatia PUD „Amplasare locuinta dupa dezmembrare parcela – Modificare PUZ”, strada Ioan Romanu (Veac Nou), Timişoara, a fost afisata pe site-ul oficial al Primariei Municipiului Timisoara incepand cu luna septembrie 2008, nu au fost solicitari privind organizarea unei dezbateri publice, consideram ca nu necesita dezbatere publica, deoarece documentatia priveste realizarea unei locuinte individuale;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Amplasare locuinta dupa dezmembrare parcela – Modificare PUZ”, strada Ioan Romanu (Veac Nou), Timişoara.
Documentaţia Plan Urbanistic de Detaliu „Amplasare locuinta dupa dezmembrare parcela – Modificare PUZ”, strada Ioan Romanu (Veac Nou), Timişoara, a fost elaborată de BIA Arh. Ioana Salagean, proiect nr. 23/2007, la cererea beneficiarilor Murariu Petru Lucian si Murariu Ramona Louise.
Terenul studiat în cadrul P.U.D. se află situat în zona de sud-vest a municipiului Timişoara, zona Freidorf, la intersecţia străzilor Ion Românu ( fostă Veac Nou) cu str. Dumitru Gruia.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Consiliului Judeţean Timiş.
Prin prezentul PUD „Amplasare locuinta dupa dezmembrare parcela – Modificare PUZ”, strada Ioan Romanu (Veac Nou), Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Conform PUG aprobat prin HCL 157/2002 si prelungit cu HCL 139/2007, terenul studiat este cuprins în UTR 56, pentru care a fost intocmita initial documentatia de urbanism PUZ ,,Cartier rezidential”, str. Ion Romanu (Veac Nou), Timisoara, aprobat prin HCL 282/2005, prin care s-au constituit un numar de 14 parcele din care: 10 parcele sunt destinate construirii de locuinţe individuale si 4 parcele din lotizarea iniţială, nu sunt construibile deoarece sunt afectate de zona de protecţie instituită de vecinătatea căii ferate (cu suprafete cuprinse intre 667,15mp – 703,5mp), in regim P+2E+M, destinate locuirii si funcţiunilor complementare. 
Terenul studiat, in suprafata totala de 322 mp, este inscris in C.F. nr. 147399  Timisoara, avand nr. cadastral Cc 1112/1/1 – Cc 1112/1/10/2/1, curti constructii intravilan extins, fiind proprietatea beneficiarilor MURARIU PETRU LUCIAN si MURARIU RAMONA LOUISE. Terenul este liber de constructii. 
Prin Plan Urbanistic de Detaliu „Amplasare locuinta dupa dezmembrare parcela – Modificare PUZ”, strada Ioan Romanu (Veac Nou), Timişoara, se propune realizarea unei locuinte individuale in regim de S+P+M, pe un teren in suprafata  de 322 mp, rezultat din dezmembrarea si impartirea in doua a parcelei de colt, in suprafata de 667 mp, constituita prin PUZ ,,Cartier rezidential”, str. Ion Romanu (Veac Nou), Timisoara, aprobat prin HCL 282/2005.   
Accesul auto pentru parcajele realizate in incinta parcelei (cu posibilitate de întoarcere pe parcela) se va face din str. Dumitru Gruia, conform avizului Comisiei de Circulaţie nr. TH20080-000460/31.01.2008.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL 157/2002 si prelungit cu HCL 139/2007  .
Indicii propuşi prin documentaţie sunt:

POT propus = 35%, POT max (conf. PUZ aprobat prin HCL 282/2005) = 40%
CUT max = 1,2
Regim de inaltime propus prin documentatie S+P+M, max P+2E+M (conf. PUZ aprobat prin HCL 282/2005)
Spatii verzi propuse 40% 

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Amplasare locuinta dupa dezmembrare parcela – Modificare PUZ”, strada Ioan Romanu (Veac Nou), Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

